VENDIM

Nr. 86, datë 6.2.2026
PËR NJË NDRYSHIM NË VENDIMIN NR. 321, DATË 31.5.2023, TË KËSHILLIT TË MINISTRAVE, “PËR TRAJTIMIN ME PAGË DHE SHTESA MBI PAGË TË PUNONJËSVE TË PERSONELIT TË AGJENCISË SË MBIKËQYRJES POLICORE”, TË NDRYSHUAR
Në mbështetje të nenit 100 të Kushtetutës, të shkronjave “a” dhe “b”, të pikës 2, të nenit 8, të ligjit nr.35/2023, “Për kompetencat për caktimin e pagave, trajtimeve të tjera financiare dhe përfitimeve të të punësuarve në institucionet e administratës publike, si dhe të pagës bazë minimale në shkallë vendi”, të ndryshuar, të pikave 1, shkronja “a”, dhe 3, të nenit 70, të ligjit nr.128/2021, “Për Agjencinë e Mbikëqyrjes Policore”, dhe të shkronjës “h”, të pikës 2, të nenit 7, të ligjit nr.152/2013, “Për nëpunësin civil”, të ndryshuar, me propozimin e ministrit të Shtetit për Administratën Publike dhe Antikorrupsionin, Këshilli i Ministrave 

VENDOSI:

1. Lidhja nr. 1 e vendimit nr. 321, datë 31.5.2023, të Këshillit të Ministrave, “Për trajtimin me pagë dhe shtesa mbi pagë të punonjësve të personelit të Agjencisë së Mbikëqyrjes Policore”, të ndryshuar, zëvendësohet me lidhjen me të njëjtin numër dhe titull, që i bashkëlidhet këtij vendimi dhe është pjesë përbërëse e tij.
2. Vlerat e elementit “paga për funksion”, në lidhjen nr. 1, që i bashkëlidhet këtij vendimi dhe është pjesë përbërëse e tij, janë rezultat i indeksimit në masën 2.5% dhe i politikës së rritjes së pagave për funksionet organike me numra rendorë 1, 2 dhe 3 dhe rezultat i indeksimit në masën 2.5% për funksionet e tjera organike. 

3. Efektet financiare, që rrjedhin nga zbatimi i këtij vendimi, për vitin 2026, përballohen nga buxheti i Agjencisë së Mbikëqyrjes Policore, të miratuara në ligjin nr. 87/2025, “Për buxhetin e vitit 2026”. 

4. Ngarkohen Ministria e Punëve të Brendshme dhe Agjencia e Mbikëqyrjes Policore për zbatimin e këtij vendimi.

Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 janar 2026.

KRYEMINISTËR
Edi Rama
Lidhja nr. 1

Struktura dhe nivelet e pagave për punonjësit e Agjencisë së Mbikëqyrjes Policore 

	Nr.
	Funksioni organik
	Paga për funksion

	Shtesa për natyrë të veçantë pune

	 
	1
	2
	3

	1
	Ndihmësspecialist (vëzhgues/mbikëqyrës) në trupën operacionale
	70,500
	15,000

	2
	Ndihmësspecialist (përpunues informacioni) në kartotekë
	70,500
	10,000

	3
	Specialist në drejtoritë rajonale
	88,000
	15,000

	4
	Specialist në Drejtorinë e Përgjithshme
	93,275
	12,000

	5
	Specialist për vlerësimin kalimtar dhe periodik (VETING-un)
	93,275
	20,000

	6
	Përgjegjës sektori në drejtoritë rajonale
	97,375
	17,000

	7
	Përgjegjës sektori në Drejtorinë e Përgjithshme
	112,750
	15,000

	8
	Përgjegjës sektori për vlerësimin kalimtar dhe periodik (VETING-un)
	112,750
	20,000

	9
	Titullar i drejtorisë rajonale
	112,750
	20,000

	10
	Drejtor drejtorie në Drejtorinë e Përgjithshme
	133,250
	17,000

	11
	Këshilltar i drejtorit të përgjithshëm
	133,250
	0

	12
	Zëvendësdrejtor i përgjithshëm
	153,750
	22,000

	13
	Drejtor i përgjithshëm
	174,250
	30,000


